Pope Francis

**Pope Francis** (; ; ; nosusu sabaagi **Jorge Mario Bergoglio**;  1936-2025) nopo nga luguan do Gereja Katolik om pomorinta do Pogun Kota Vatikan. Isio nopo nga paus koiso i nosiliu do surupu Society of Jesus (Jesuits), paus koiso mantad benua Amerika Hemisfera Kabaatan, om paus koiso i nosusu toi ko' pinagayo id labus Eropah mantad di kepausan Paus Syria Gregory III ontok abad ko-8.

Nosusu id Buenos Aires, Argentina, kinumaraja i Bergoglio sabaagi tupas om mongingimuhau di omulok po pogulu minluda sabaagi puru kimia om kumaraja sabaagi juruteknik id iso makmal sains taakanon. Kalapas nolingos mantad toruol pneumonia i nadalaan om sista, nakaanu isio inspirasi montok mampayat do Jesuit ontok 1958. Ditahbis isio sabaagi paado Katolik ontok 1969, om mantad 1973 gisom 1979 nosiliu isio superior provinsional Jesuit id Argentina. Pinosiliu isio sabaagi uskup agung Buenos Aires ontok 1998 om pinoingkakat di Pope John Paul II sabaagi kardinal ontok 2001. Minomuru isio Gereja Argentina maso rusuhan ontok Momuhau 2001 id Argentina. Kotoinaan di Néstor Kirchner om Cristina Fernández de Kirchner mongintong disio sabaagi ponongkiala pulitik.

Kalapas nokoidu jawatan i Pope Benedict XVI ontok 28 mansak 2013, minomili iso konklaf kepausan di Bergoglio sabaagi ponowoli disio ontok 13 Gomot. Minomili isio Francis sabaagi ngaran paus dau montok kapamantangan di Santo Francis Assisi. Solinaid koposion awam dau, ointutunan i Paus Francis miampai kosiribaan ginawo dau, kapanatalan kumaa kosianan Kinorohingan, kointangan sompomogunan sabaagi paus, kopusahan kumaa tulun ongosusa, om komitmen montok dialog id pialatan ugama. Ointutunan nogi isido gama ponginsamakan dau di au songkuro formal kumaa kepausan, nung pibagalon miampai di nokopogulu dau, sabaagi poomitanan momili do mion id walai tumombului Domus Sanctae Marthae ko mion po id apartmen paus id Istana Apostolik i gunoon paus nokopogulu.

Pinosiliu di Francis do puru poinggonop o tongoondu id suang dikasteri id Roman Curia. Kipomusarahan isido do nuru daa o Gereja Katolik do lobi kikosianan kumaa puru komuniti LGBT, om minapatayad do sundung au pasagaon mamarakat pisasawaan miagal koulunan nga milo i barakatan sosongulun dii, kada po barakatan id suang konteks liturgi. Francis nopo nga pengkritik kapitalisme aiso rontob, kopomogunoon, om kopotundaan nadalaan; minomonsoi isio koimaan kumaa kosimbanon iklim sabaagi fokus toponsol do kepausan dau. Miampai pointongkop nonuan rati sabaagi *mengutuk* ukum apatai sabaagi iso karaatan miampai intrinsik, nonuan disio ii koulalaho sabaagi "palangan (serangan) kumaa kobituaho' om maruah sosongulun", "au milo torimoon", om berkomitmen montok pomunsaan ukum apatai do Gereja, miampai minimboros do "aiso no ralan gumuli mantad posisi diti".

Id suang diplomasi sompomogunan, *mengkritik* i Francis do kinoinggumuan *[[right-wing populism]]*, mongunsub do dek kriminalisasi homoseksual, minonguhup minopotonduli piromutan diplomatik poinggonop do Amerika Syarikat om Cuba, minomorunding pibatasan miampai Vhina montok papatantu songkuro rahung Parti Komunis id suang pelantikan uskup id china, om monokodung pinggisaman songkosuaimaso krisis migran id Eropah om Amerika Tanga, mongunsub Pomogunan Kotonobon do popoingkawas taang imigrasi miampai signifikan. Ontok 2022, minokiampun isio montok tonggungan Gereja id suang "genosid koubasanan" kumaa tulun sandad Kanada. Ontok 4 Gumas 2023, minongimpuun i Francis do Sinod kokomoi Sinodaliti, i pinointalang sabaagi dimpak do kepausan disio om kinaantakan bobos oponsol id suang Gereja Katolik mantad di Konsili Vatikan Koduo.

## Toun-toun pogulu

Nosusu i Pope Francis sabaagi Jorge Mario Bergoglio ontok 17 Momuhau 1936 id Flores, iso kinoyonon sotimbangan (kejiranan) id Buenos Aires. Isio nopo nga tanak totuo mantad limo mogiobpinai Mario José Bergoglio (1908–1959) om Regina María Sívori (1911–1981). Mario Bergoglio nopo nga songulun akauntan imigran Itali i nosusu id Portacomaro (Provinsi Asti) id wilayah Piedmont, Itali. Regina Sívori nopo nga *suri rumah* i nosusu id Buenos Airesid suang paganakan mantad koibutan Itali (Piedmontese-Genoese). Minogidu o paganakan di Mario José mantad Itali ontok 1929 montok mongilag kopomorintaan fasis di Benito Mussolini. Tumanud di María Elena Bergoglio (nosusu 1948), songulun po tobpinai tondu di Francis i kakal po poimpasi, au yolo minundaliu gama do faktor ekonomi. Koobpinayan nopo disio di suai nga i Oscar Adrián (1938–minidu pogun), Marta Regina (1940–2007), om Alberto Horacio (1942–2010). Duo *cucu saudara*, i Antonio om Joseph, napatai id koligananan talun-alun. Manangaman disio, Cristina Bergoglio, nopo nga songulun moomomolukis i poinlongkod id Madrid, Sepanyol.

Ontok toun koonom (sixth grade), sinumikul i Bergoglio id Wilfrid Barón de los Santos Ángeles, iso sikul Salesians of Don Bosco, id Ramos Mejía, Provinsi Buenos Aires. Minongoput isio sinikulan id sikul pintangaan teknikal Escuela Técnica Industrial Nº 27 Hipólito Yrigoyen, pinungaranan tumanud bagas presiden Argentina, om nakaawi ponginabasan miampai diploma juruteknik kimia. Id suang kapasiti dii, kinumaraja isio piipiro toun id boogian taakanon id Makmal Hickethier-Bachmann, id nombo kumaraja isio id siriba Esther Ballestrino. Pogulu dii, nokoumbal isio kumaraja sabaagi tupas om mongingimuhau.

Ontok di 21 toun, kalapasa nakaanu toruol pneumonia i koligogon koposion om tolu cysts, nakawaya pamayayakan i Bergoglio montok mongidu sampapas topos dau.

## Jesuit (1958–2013)
Nokoihum i Bergoglio do pamalahawan/panggilan dau sabaagi songulun paado maso id tindalanon montok mamaramai Tadau Musim Bunga. Minumbaya isio id iso gereja minongoi pangakun, om nakaanu inspirasi mantad paado di minapaakun dau. Minsingilo i Bergoglio id seminari archdiocesan, Seminari Inmaculada Concepción, id Villa Devoto, Buenos Aires, om, kalapas tolu toun, sinumuang isio Society of Jesus sabaagi novis ontok 11 Gomot 1958. Koumbal i Bergoglio minimboros do, sabaagi seminarian di omulok, nokoumbal isio nokouhang songulun tondu di norubaan om osigo' (ragu) oruhai montok popotilombus do karaja religus. Sabaagi songulun novis Jesuit, minsingilo isio kokomoi koulunan (kemanusiaan) id Santiago, Chile. kalapas novisiat dau id Society of Jesus, nosiliu i Bergoglio do Jesuit ontok 12 Gomot 1960, soira minopolombus isio batos pogulu om potindohoi kokomoi komosikinan, kobituahan om tumumboyo' sabaagi surupu ordo dii.

Ontok toun 1960, nakaanu i Bergoglio lesen id suang falsafah mantad Colegio Máximo de San José id San Miguel, Provinsi Buenos Aires. Mongia' isio  kesusasteraan om psikologi id Colegio de la Inmaculada Concepción, iso sikul pintangaan id Santa Fe, mantad 1964 gisom 1965. Ontok toun 1966, mongia' isio mato balajalan di miagal id Colegio del Salvador, Buenos Aires.

### Presbyterate (1969–1992)
Ontok toun 1967, minongimpuun i Bergoglio do ponginabasan teologi id Facultades de Filosofía y Teología de San Miguel. Ontok 13 Momuhau 1969, pinosiliu (ditahbiskan) isio di Archbishop Ramón José Castellano sabaagi paado. Momuru isido sabaagi mongingia' novis montok wilayah dii om nosiliu profesor teologi.

Minomongo i Bergoglio do taang kolimpupuson do pinludaan rohani dau sabaagi Jesuit, ii no tertianship, id Alcalá de Henares, Sepanyol, om minopolombus batos kotohurionon i nokoimagon sabaagi Jesuit, kohompit no batos kaapat kokomoi mumboyo do misi i pinatatap do paus, ontok 22 Ngiop 1973. Pinosiliu isio sabaagi superior provinsial do Society of Jesus id Argentina ontok wulan Madas toun di miagal, montok timpu onom toun i olimpupusan ontok toun 1979. Ontok 1973, au alaid kalapas nosiliu superior provinsial, minopoindalan isio ziarah kumaa Yerusalem nga oruhai isio nokoundorong gama Sangod Yom Kippur. Kalapas nakaawi timpu momuru, ontok 1980 pinosiliu isio sabaagi rektor Fakulti Falsafah om Teologi San Migue, ii no sinikulan dau. Pogulu minaganu tonggungan wagu diti, minagawi isio tolu tulan nokopogulu toun 1980 id Ireland montok minsingilo boros Inggeris, poingion id Jesuit Centre hilo Institut Teologi om Falsafah Milltown, Dublin. Momuru isio id San Miguel solinaid onom toun gisom 1986 soira, tumanud pibarasan jeneral Jesuit i Peter Hans Kolvenbach, sinowolianan isio do songulun i lobi kopihuyud miampai trend global id suang Society of Jesus montok poposotol kosulimbangan sosial, mibagal di posotolon disio kumaa religiositi popular om karaja pastoral langsung.

Nakaawi isio piipiro tulan hilo Sankt Georgen Graduate School of Philosophy and Theology id Frankfurt, Germany, momusorou topik dissertasi. Minomonsoi isio kootuson do monoriuk karya teolog Jerman / Itali, Romano Guardini, loolobi ponoriukan dau kokomoi 'Kontras' i pinalabus id suang karya dau ontok toun 1925, *Der Gegensatz*. Ginumuli isio id Argentina lobi osopung montok momuru sabaagi papaakun douso om pengarah rohani kumaa komuniti Jesuit id Córdoba. Notumbayaan do maso id Jerman, nokokito isio lukisan di Maria, Untier of Knots id Augsburg om minogowit kodolinan lukisan dii kumaa Argentina, nga id suang ponorubungan miampai majalah abal Jerman *Die Zeit* ontok 2017, minapatayad i Pope Francis do au isio insan nokoongoi hilo Augsburg. Sabaagi susumikul id sikul Salesian, tinapanai i Bergoglio do paado Katolik Yunani Ukraine, Stefan Czmil. Insaru i Bergoglio mosik piipiro jam lobi pogulu mantad koombolutan dau montok mamaramai Liturgi Ilahi montok Czmil.

Ontok toun 1992, pinokianu do puru kikuasa i Bergoglio moi do au mion id walai Jesuit, gama pioduhan potilombus miampai momuruan om sarjana Jesuit, kopurimanan "gumaga'" Bergoglio, pomusarahan ortodok Katolik dau, om au isio osokodung do teologi obibas, om karaja dau sabaagi uskup mongunguhup Buenos Aires. Sabaagi songulun uskup au no isio tertakluk kumaa superior Jesuit dau. mantad dii, au nodi isio kumakap doid walai Jesuit om poinsuang di "poinsuai miampai maya mantad Jesuit" gisom nopili sabaagi paus.

### Pre-papal episcopate (1992–2013)
Pinosiliu i sabaagi Uskup Mongunguhup Buenos Aires ontok toun 1992 om ditahbiskan ontok 27 Mahas 1992 sabaagi uskup tituler Auca, miampai Kardinal Antonio Quarracino, uskup agung Buenos Aires, sabaagi perantara oponsol id suang pentahtiban. Minomili isio motto episkopal dau *Miserando atque eligendo*. Naanu o motto diti mantad kaajalan Santo Bede kokomoi Matius 9:9–13: "gama nokito dau isio maya mato kosianan om minomili dau".

Ontok 3 Mahas 1997, pinosiliu i Bergoglio sabaagi uskup agung coadjutor Buenos Aires miampai hak montok monimban/monowoli. Soira minidu pogun i Quarracino ontok 28 Mansak 1998, nosiliu i Bergoglio do uskup agung metropolitan Buenos Aires. Id suang tonggungan dii, minonuridong i Bergoglio do paroki wagu om minongulud kawagu koupisan kotoinaan archdiocese, minomuru inisiatif pro-koposion, om minonuridong iso jawatankuasa kokomoi piadaan. Iso nopo mantad inisiatif oponsol di Bergoglio sabaagi uskup agung nga popoinggumu gereja id kinoyonon setinggan hilo Buenos Aires. Id siriba kotoinaan dau, ginumu nopo paado i noonuan tonggungan kumaraja id kinoyonon setinggan nga nokoinggumu induo misaup (2 kali ganda). Maya karaja diti, nakaanu isio pomolohou sabaagi "Slum Bishop".

Ontok kotimpuunon disio sabaagi uskup agung Buenos Aires, pinoboli di Bergoglio o saham-saham archdiocese id piipiro bank om minongolon akaun-akaun dau sumiliu akaun pelanggan toomod id bank-bank sompomogunan. Gama do saham-saham id bank dii, noubas o gereja akawas o balanja om oruhai no muflis o archdiocese. Sabaagi pelanggan toomod, nasansagan o gereja tumanud disiplin kousinan di lobi ogirot.

Ontok 6 Milau 1998, daamot poingigit jawatan sabaagi uskup agung Buenos Aires, pinosiliu isio sabaagi ordinari montok Katolik Kosilahon id Argentina i aiso prelatus mantad gereja iolo sondii. Nokoboros i Uskup Agung Major Sviatoslav Shevchuk do karati i Bergoglio  do liturgi, upacara, om spiritualiti Gereja Katolik Yunani Ukraine Shevchuk om insaru "monoina Gereja dahai id Argentina" sabaagi ordinari montok Katolik Kosilahon id timpu disio sabaagi uskup agung Buenos Aires.

Ontok toun 2000, songulun no i Bergoglio do pegawai gereja i minibabas miampai Jerónimo Podestá, songulun bagas uskup i nagantung sabaagi paado kalapas ginumaga'diktator ketenteraan Revolusi Argentina ontok 1972. Minongumolig isio sawo di Podestá mantad palangan Vatikan kumaa pisasawaan diolo. Kopihondot toun dii, minimboros i Bergoglio do nuru o Gereja Katolik Argentina "mamakai rasuk panasalan awam montok douso ngaawi di winonsoi maso toun-toun diktator" ontok 1970-an, maso Dirty War.

Pinosiliu di Bergoglio o koubasanan disio mamaramai upacara Holy Thursday miampai mongoug gakod id kinoyonon miagal do panjara, lamin pongusapan, walai persaraan toi ko' kinoyonon setinggan. Ontok 2007, duo tadau kalapas pinalabus di Benedict XVI o kooturan wagu montok momoguno bontuk liturgi pogulu Konsili Vatican Koduo, minapatatap i Kardinal Bergogliokinoyonon pointindohoi montok Misa mingguan id suang bontuk ogingo (luar biasa) do Roman Rite. Poindalanon ii monikid minggu.

Ontok 8 Milau 2005, nopili i Bergoglio sabaagi ponorikohon Persidangan Episkopal Argentina solinaid tolu toun (2005–08). Nopili kawagu isio montok timpu tolu po kawagu toun ontok 11 Milau 2008. Poinkakal isio sabaagi puru kotoinaan pointatap do komisi dii, ponorikohon jawatankuasa montok Universiti Katolik Kepausan Argentina, om puru takawas liturgi montok panamangan kuil obitua. Maso momuruan do persidangan para uskup Katolik Argentina, minapalabus i Bergoglio pokiompunan kolektif tu au nakaanu gereja mongumolig tulun ginumuan mantad Junta maso Dirty War. Soira di 75 toun dau ontok Momuhau 2011, minapaatod daa i Bergoglio do pangapalayan midu mantad jawatan sabaagi uskup agungs Buenos Aires kumaa Pope Benedict XVI miagal di pinokianu (syarat) do undang-undang kanon. Gama do aiso uskup agung koadjutor disio, pointindohoi isio doid jawatan dii daamot magandad ponowoli i posilihon do Vatikan.

## Kaanangan suai
Orohian i Paus Francis do mambasa buuk mantad monunuat nopili miagal do Friedrich Hölderlin, Jorge Luis Borges toi ko' Fyodor Dostoyevsky. Orohian isio mintong filim neorealism Itali, om orohian mongoi hilo opera.

Orohian nogi isio buul sepak. Isio nopo nga puru aparagat do San Lorenzo de Almagro, ii no iso mantad tinimungan id suang liga *[[Primera División Argentina|Primera División]]*.

## Nuut

## Sukuon

## Pambasaan potilombus
* 
*
*
*
*
* 
*
* 
* 
* 
* 
* 
* 

## Noputan labus

* Vatican: the Holy See&nbsp;– Vatican web site
** Vatican Web site: Official biography of Jorge Mario Bergoglio  (published on the occasion of the Conclave by the Holy See Press Office, with the information provided by the cardinals themselves)
*  (Official Twitter account)
*  (Official Instagram account)
*  (Official Vatican YouTube page, covering the pope and related interests)
* 
*